แม่รุดดูศพถึงช็อก พ่อเผยลูกได้ที่ 1 สอบเข้าเทคนิคปทุมวันตร.เผย 2 มือยิงใส่เสื้อช็อป แฉถึงไม่มีเรื่องกันมาก่อนก็ยิงทิ้งเหตุนักเรียนโรงเรียนเทคนิคถูกยิงเสียชีวิตบนสะพานลอย เกิดขึ้นเมื่อเวลา 21.00 น. วันที่ 5 กันยายน ร.ต.ท.กิตติภูมิ ถิ่นกลาง ร้อยเวร สน.หนองแขม รับแจ้งเหตุมีนักเรียนถูกยิงบนสะพานลอยใกล้ซอยเพชรเกษม 81 ถ.เพชรเกษม แขวงหนองค้างพลู เขตหนองแขม กทม. หลังรับแจ้งจึงรีบนำกำลังเดินทางไปตรวจสอบ ที่เกิดเหตุอยู่บริเวณด้านหน้าโรงรับจำนำหนองแขม บริเวณขั้นบันไดของสะพานลอยดังกล่าว พบศพนายเอกพงษ์ คูหา อายุ 18 ปี นักเรียนชั้น ปวส.ปี 1 คณะวิศวกรรมอุตสาหการ สถาบันเทคโนโลยีปทุมวัน สภาพศพนอนหงายจมกองเลือด สวมเสื้อเชิ้ตสีขาว กางเกงยีนสีดำ มีบาดแผลถูกจ่อยิงด้วยปืนขนาด .38 เข้าที่ราวนมซ้ายและขวาอย่างละ 1 นัด และที่หน้าอกอีก 1 นัด
นักเรียนชั้น ปวส.ปี 1 คณะวิศวกรรมอุตสาหการ สถาบันเทคโนโลยีปทุมวัน พบศพใด 
นายเอกพงษ์ คูหา